T Tauri zvijezda
T Tauri zvijezda je vrsta promjenljivih zvijezda koje odlikuje nepravilna promjena sjaja. Dobile su naziv po protozvijezdi T Tauri koja se nalazi u sazviježđu Bika. Česte su u zvjezdanim oblacima. To su mlade zvijezde (< 10.000.000 godina) koje mogu dati odgovor o nastanku našeg Sunca. Tauri zvijezde pronalaze se u raznim fazama nastanka zvijezda. Njihov spektralni tip kao i masa slični su našem Suncu. Njihov prividni sjaj, koji se mijenja, kreće se oko 3 mag. Analiza spektra pokazuje izrazite emisijske linije kalcija, vodika i kalija te jakih Balmerovih linija vodika. Njihova spektralna klasa se obično kreće od F5 do G5, kod prvih se nalaze i linije litija. Obično se asociraju s tamnim maglinama.